
Comisia  pentru  cultură, arte, mijloace de informare în masă
Bucureşti,  27.02.2017 

Nr. 4c-10/234/10.10.2016
PLx. 433/2016
B I R O U L    P E R M A N E NT

A L

C A M E R E I  D E P U T A Ţ I L OR

Vă înaintăm,  alăturat, raportul asupra Proiectului de Lege pentru aprobarea Ordonanţei Guvernului nr.19/2016 pentru aprobarea plăţii contribuţiei financiare voluntare la Fundația “Stichting Europeana” - Olanda, trimis spre dezbatere în fond, cu adresa nr.PLx.433/2016, înregistrat la Comisie cu nr. 4c-10/234/10.10.2016, Camera Deputaţilor fiind Cameră decizională. 
PREŞEDINTE

Gigel Sorinel ȘTIRBU
Parlamentul  României

Bucureşti,  27.02.2017 

Nr. 4c-10/234/10.10.2016

PLx. 433/2016

Comisia  pentru  cultură, arte, mijloace de informare în masă
RAPORT 
asupra proiectului de  Lege pentru aprobarea Ordonanţei Guvernului nr.19/2016 pentru aprobarea plăţii contribuţiei financiare voluntare la Fundația “Stichting Europeana” - Olanda
Proiectul de Lege pentru aprobarea Ordonanţei Guvernului nr.19/2016 pentru aprobarea plăţii contribuţiei financiare voluntare la Fundația “Stichting Europeana” – Olanda a fost transmis Comisiei pentru cultură, arte, mijloace de informare în masă, cu adresa  nr. P.L. – x 433 din 10 octombrie 2016,  înregistrat la Comisie cu nr. 4c-10/234/10.10.2016.
Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanțe și bănci și Comisiei juridice de disciplină și imunități, care au transmis avize favorabile. 

În raport de obiectul și conținutul reglementării proiectul de lege face parte din categoria legilor ordinare.


Senatul, în calitate de primă Cameră sesizată, a adoptat proiectul de Lege în ședința din 5 octombrie 2016.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege în şedinţa din data de 21 februarie 2017. 

La lucrările Comisiei și-au înregistrat prezența un număr de 12         deputați, din totalul de 14 membri.

În conformitate cu prevederile art. 55 din Regulamentul Camerei Deputaților, republicat, din partea Guvernului a participat la lucrările Comisiei, domnul Erwin Șimșensohn, secretar de stat în cadrul Ministerului Culturii și Identității Naționale. Proiectul de Lege supus dezbaterii are ca obiect de reglementare aprobarea plății contribuției financiare la Fundația “Stichting Europeana” – Olanda, pentru derularea proiectului “Europeana” - Biblioteca Digitală Europeană, în valoare de 20.000 de euro, din bugetul aprobat Ministerului Culturii pe anul 2016. 

La dezbaterea proiectului de lege Comisia a avut în vedere avizul favorabil, cu observații și propuneri, al Consiliului Legislativ transmis cu nr. 797 din 23 august 2016.
În urma examinării proiectului de lege şi a opiniilor exprimate, deputații prezenți la lucrări, au hotărât, cu majoritate de voturi, să supună plenului Camerei Deputaţilor, un raport de adoptare a proiectului de Lege pentru aprobarea Ordonanţei Guvernului nr.19/2016 pentru aprobarea plăţii contribuţiei financiare voluntare la Fundația “Stichting Europeana” - Olanda, în forma prezentată. 
                      PREŞEDINTE                                  SECRETAR                     

                Gigel Sorinel STIRBU                        Beatrice TUDOR

